b"\n_START_ARTICLE_\nJo Van Fleet\n_START_SECTION_\nBiografi\n_START_PARAGRAPH_\nVan Fleet studerede under Sanford Meisner p\xc3\xa5 Neighborhood Playhouse og havde Elia Kazan og Lee Strasberg som l\xc3\xa6rer p\xc3\xa5 Actor's Studio. Hun scenedebuterede i 1944 p\xc3\xa5 Washington National Theatre med en rolle i U Harry. I 1946 debuterede hun p\xc3\xa5 Broadway i The Winters Tale. I 1954 vandt Van Fleet en Tony Award for bedste kvindelige birolle i et skuespil for sin pr\xc3\xa6station i The Trip to Bountiful. I 1958 blev hun nomineret igen til en Tony Award for bedste kvindelige hovedrolle i Look Homeward Angel._NEWLINE_Hun filmdebuterede i en alder af 40 i \xc3\x98st for paradis  fra 1955, hvor hun spillede James Deans mor. Rollen indbragte hende en Oscar for bedste kvindelige birolle. Hun blev s\xc3\xa5 set i roller som Sheriffen fra Dodge City (1957) og Skrappe Luke (1960). Hendes sidste rolle var i Seize the Day fra 1986 overfor Robin Williams. Van Fleet havde ogs\xc3\xa5 roller i tv-produktioner herunder som den onde stedmoder i et tv adoptionen af Askepot i 1965. Hun var ogs\xc3\xa5 med i flere episoder af Alfred Hitchcock Presents._NEWLINE_Van Fleet spillede ofte roller, der var \xc3\xa6ldre end hun var. For eksempel som mor til Anthony Perkins, Ben Gazzara og Paul Newman._NEWLINE_Hun var gift med danseren William Bales indtil hans d\xc3\xb8d i 1990."